Amerikaanse sendeling se oorskot steeds op eilandJohn Allen Chau was ’n avonturier wat lief was vir die natuur. Hy het dit op 17 November op Noord-Sentineleiland gewaag om die stamlede tot die Christelike geloof te bekeer, maar het aan ’n wrede einde gekom. Foto: Facebook Dis nog onbekend wanneer en óf die Indiese owerheid weer sal probeer om ŉ jong Amerikaner wat gedood is toe hy die oeroue stam op Noord-Sentineleiland wou bekeer, se liggaam van die eiland in die Andamansee te verwyder. Hulle het verlede Vrydag laas ŉ vergeefse poging aangewend. Ná John Chau se dood het die plaaslike polisie drie keer na die eiland gevaar om te kyk of hulle die sendeling se liggaam kan verwyder. Die Sentinelese stam van nagenoeg 100 siele het die 26-jarige op 17 November doodgemaak nadat hy die eiland betree het waarop hulle reeds duisende jare grotendeels ongestoord woon, berig The News Minute. Die Noord-Sentineleiland is die tuiste van ‘n oeroue stam wat so vyandig jeens buitestaanders gesind is, niemand waag dit op hul eiland nie. Foto: AP Tydens die laaste poging, ŉ week gelede, het die Andaman‑polisie en die Indiese kuswag saam met die twee vissermanne wat daarvan beskuldig word dat hulle Chau probeer help het om onwettig voet aan wal op die eiland te sit, stamlede met pyle en boë op die eiland se strand sien staan. Die polisie het dit nog nie weer naby die eiland gewaag nie. Andaman se polisie pleeg sedert sy dood oorleg met antropoloë en stamkenners om te bepaal hoe lewensvatbaar dit sal wees om Chau se liggaam van die eiland te verwyder nadat die stam dit blykbaar iewers begrawe het. Die polisie het dit nog nie weer naby die eiland gewaag nie. Die polisie het ook in aanraking gekom met Triloknath Pandit, ŉ antropoloog wat dit reggekry het om vriendelike kontak met die Sentinelese stam te maak. Ander mense wat op die eiland beland het, was minder gelukkig volgens The Guardian. ’n Stamlid op Noord-Sentineleiland skiet met sy pyl en boog op ’n helikopter van die Indiese Kuswag. Die owerheid is gekant teen kontak met die stam omdat hulle geen weerstand teen siektes soos masels het nie. Foto: Indiese Kuswag In 1974 is ŉ lid van die National Geographic se span wat ŉ dokumentêr op die eiland verfilm het, deur ŉ dodelike pyl in die been getref. Hulle is met byle opgekap. In 2006 het twee mans wat ter see na dryfhout gesoek het, met hul boot op die eiland gestrand. Hulle is met byle opgekap. Volgens die polisie is hul oorskot aan bamboespale gehang en op die strand soos voëlverskrikkers uitgestal. Maar Pandit meen hul vyandigheid jeens buitestaanders, wat van geslag tot geslag oorgedra word, is geregverdig. Eeue gelede het Birmaanse slawehandelaars gereeld lede van die vier stamme in die Andaman-argipel ontvoer en hulle as slawe in Suidoos-Asië verkoop. Enige kontak met die buitewêreld kan die stam uitwis. ŉ Antropoloog wat betrokke is by die Amerikaner se saak, het die afgelope week aan The Guardian gesê daar is geen verdere planne om sy liggaam terug te kry nie. “Hulle skiet pyle op enige oortreder. Dis hulle boodskap wat sê: ‘Moenie op hierdie eiland kom nie,’ en ons respekteer dit.” Omdat die stam reeds duisende jare in afsondering leef, is die Indiese owerheid bang enige kontak met die buitewêreld kan hulle maklik uitwis omdat hulle geen weerstand teen siektes soos masels het nie.